Návrh 
VLÁDA SLOVENSKEJ REPUBLIKY

U z n e s e n i e
v l á d y   S l o v e n s k e j   r e p u b l i k y

k “Návrhu na ratifikáciu Štokholmského dohovoru o perzistentných organických látkach” 

Číslo uznesenia: 

Zo dňa:

Číslo materiálu:

Predkladateľ:		minister životného prostredia

Podnet:		na základe úlohy C.3. z uznesenia vlády SR č. 386 z 2.5.2001

Stupeň utajenia:

Vláda
A.	súhlasí
A.1.	s ratifikáciou Štokholmského dohovoru o perzistentných organických látkach (ďalej len “Štokholmský dohovor”), s tým, že v ratifikačnej listine bude uvedené vyhlásenie podľa čl. 25, ods. 4 dohovoru:
“Podľa článku 25, ods. 4, každý dodatok k prílohe A, B alebo C nadobudne pre Slovenskú republiku platnosť iba na základe uloženia listiny o prijatí dodatku.” 
B.	odporúča
prezidentovi SR
B.1.	ratifikovať Štokholmský dohovor po vyslovení súhlasu Národnej rady Slovenskej republiky s uvedením vyhlásenia podľa čl. 25, ods. 4 dohovoru; 
C.	poveruje
predsedu vlády
C.1.	predložiť Štokholmský dohovor na vyslovenie súhlasu Národnej rade Slovenskej republiky;
ministra životného prostredia 
C.2.	odôvodniť návrh na vyslovenie súhlasu so Štokholmským dohovorom v Národnej rade Slovenskej republiky;
D.	ukladá
ministrovi životného prostredia
D.1.	požiadať ministra zahraničných vecí, aby vykonal príslušné opatrenia súvisiace s nadobudnutím platnosti Štokholmského dohovoru pre Slovenskú republiku, 
D.2.	požiadať ministra zahraničných vecí, aby zabezpečil vyhlásenie Štokholmského dohovoru v Zbierke zákonov Slovenskej republiky;
D.3.	zabezpečiť vykonávanie Štokholmského dohovoru po nadobudnutí jeho platnosti pre Slovenskú republiku;

Vykonajú:	predseda vlády
minister životného prostredia
minister zahraničných vecí
Na vedomie:	prezident Slovenskej republiky
predseda Národnej rady Slovenskej republiky